ນາຍົກ ອິສຣາແອລ ຕິຕຽນ ຂໍ້ຕົກລົງ ນິວເຄລຍ ກັບ ອີຣ່ານ 
ນາຍົກລັດຖະມົນຕີອິສຣາ​ແອ​ລ ທ່ານ Benjamin Netanyahu ຕິຕຽນຕໍ່ຂໍ້ຕົກລົງນິວເຄລຍ ລະຫວ່າງ ອີຣ່ານ ແລະຫົກປະເທດ ມະຫາອຳນາດຂອງໂລກ.
ປະທານາທິບໍດີສະຫະລັດ ທ່ານ Barack Obama ໄດ້ປະຕິ ເສດ ຕໍ່ຄຳຮຽກ ຮ້ອງຂອງອິສຣາແອລ ທີ່ວ່າຂໍ້ຕົກລົງຂັ້ນສຸດ ທ້າຍກ່ຽວກັບເລື້ອງນິວເຄລຍໃດໆ ກໍຕາມກັບອີຣ່ານ ແມ່ນ ຮວມທັງ “ຄວາມໝັ້ນໝາຍຢ່າງຈະແຈ້ງ ແລະບໍ່ມີຄວາມ ຄຸມ ເຄືອຂອງອີຣ່ານ ຕໍ່ການມີສິດຢູ່ເປັນປະເທດ ຂອງອິສຣາແອລ ” ນາຍົກລັດຖະມົນຕີອິສຣາແອລ ທ່ານ Benjamin Netan- yahu ໄດ້ອອກຄຳຮຽກຮ້ອງໃນວັນສຸກທີ່ຜ່ານມາ ໃນຂະນະ ທີ່ຕຳໜິຕິຕຽນຢ່າງແຮງ ຕໍ່ຂອບຂໍ້ຕົກລົງໃນດ້ານນິວເຄລຍ ທີ່ໄດ້ບັນລຸລະຫວ່າງອີຣ່ານແລະຫົກບັນດາປະເທດມະຫາ ອຳນາດຂອງໂລກ ປະທານາທິບໍດີ Barack Obama ໄດ້ສົນທະນາບັນຫາດັ່ງກ່າວ ໃນຂະນະທີ່ໃຫ້ສຳພາດ ໃນວັນຈັນວານນີ້ ກັບອົງການສື່ມວນຊົນ NPR ຂອງອາເມຣິກັນ ປະທານາທິບໍດີໂອບາມາ ກ່າວວ່າ “ຄວາມຄິດທີີ່ວ່າ ພວກເຮົາຈະວາງເງື່ອນໄຂ ບໍ່ໃຫ້ອີຣ່ານ ສ້າງອາວຸດນິວເຄລຍ ໃນຂໍ້ຕົກລົງທີ່ມີການກວດພິສູດ ໂດຍໃຫ້ອີ ຣ່ານຮັບຮູ້ອິສຣາແອລນັ້ນ ມັນແມ່ນຄືກັນກັບ ການເວົ້າວ່າ ພວກເຮົາຈະບໍ່ເຊັນຂໍ້ຕົກລົງໃດໆ ຈົນກວ່າວ່າ ທາດແທ້ຂອງລະບອບການປົກ ຄອງຂອງອີຣ່ານໄດ້ມີ ແມ່ນປ່ຽນແປງທັງໝົດ ແລະດັ່ງນັ້ນ ຂ້າພະເຈົ້າຄິດວ່າ ເປັນການຊັ່ງຊາທີ່ຜິດ ໃນທາງພື້ນຖານ ” ປະທານາທິບໍດີ Obama ກ່າວຕື່ມວ່າ “ພວກເຮົາຕ້ອງການບໍ່ຢາກໃຫ້ອີຣ່ານ ມີອາວຸດນິວເຄລຍ ໂດຍສະເພາະເຈາະຈົງແລ້ວ ເພາະວ່າ ພວກເຮົາບໍ່ສາ ມາດ ເພິ່ງພາກ່ຽວກັບທາດແທ້ໃນການປ່ຽນແປງຂອງອຳນາດ ການປົກຄອງ ຖ້າຫາກວ່າໃນທັນໃດ ອີຣ່ານປ່ຽນແປງຕົນເອງໄປເປັນເຢຍຣະມັນ ຫລືສະວີເດັນ ຫລືຝຣັ່ງ ເວລານັ້ນຈະມີການສົນທະນາທີ່ແຕກຕ່າງໄປ ກ່ຽວກັບໂຄງລ່າງພື້ນຖານໃນດ້ານນິວເຄລຍຂອງ ພວກເຂົາ ” ອິສຣາແອລ ຢືນຢັດວ່າ ຂອບຂໍ້ຕົກລົງດ້ານນິວເຄລຍທີ່ໄດ້ບັນລຸໃນອາທິດແລ້ວນີ້ ຢູ່ທີ່ປະ ເທດ Switzerland ເປັນໄພຂົ່ມຂູ່ ຕໍ່ການຢູ່ລອດຂອງຕົນ ແລະທ່ານ Netanyahu ໄດ້ ກ່າວວ່າທ່ານຈະກົດດັນໃຫ້ບັນດາສະມາຊິກລັດຖະສະພາສະຫະລັດບໍ່ອະນຸມັດໃຫ້ອີຣ່ານ “ມີທາງຜ່ານຢ່າງເສລີໄປສູ່ການສ້າງລະເບີດໄດ້ ”